CELEX: C2006/294/27
Language: lt
Date: 2006-12-02 00:00:00
Title: Byla C-290/05 ir C-333/05 2006 m. spalio 5 d. Teisingumo Teismo (pirmoji kolegija) sprendimas (prašymus priimti prejudicinį sprendimą pateikę teismai Bács-Kiskun Megyei Bíróság ir Hajdú-Bihar Megyei Bíróság, Vengrijos Republika) bylose Ákos Nádasdi prieš Vám- és Pénzügyőrség Észak-Alföldi Regionális Parancsnoksága (C-290/05), Ilona Németh prieš Vám- és Pénzügyőrség Dél-Alföldi Regionális Parancsnoksága (C-333/05) (Vidaus mokesčiai — Automobilių registracijos mokestis — Naudoti automobiliai — Importas)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/16
            
         2006 m. spalio 5 d. Teisingumo Teismo (pirmoji kolegija) sprendimas (prašymus priimti prejudicinį sprendimą pateikę teismai Bács-Kiskun Megyei Bíróság ir Hajdú-Bihar Megyei Bíróság, Vengrijos Republika) bylose Ákos Nádasdi prieš Vám- és Pénzügyőrség Észak-Alföldi Regionális Parancsnoksága (C-290/05), Ilona Németh prieš Vám- és Pénzügyőrség Dél-Alföldi Regionális Parancsnoksága (C-333/05)
   (Byla C-290/05 ir C-333/05) (1)
   
   (Vidaus mokesčiai - Automobilių registracijos mokestis - Naudoti automobiliai - Importas)
   (2006/C 294/27)
   Proceso kalba: vengrų
   Prašymą priimti prejudicinį sprendimą pateikęs teismas
   
      Bács-Kiskun Megyei Bíróság, Hajdú-Bihar Megyei Bíróság
   
   Šalys pagrindinėje byloje
   
      Ieškovai: Ákos Nádasdi (C-290/05), Ilona Németh (C-333/05)
   
      Atsakovės: Vám- és Pénzügyőrség Észak-Alföldi Regionális Parancsnoksága (C-290/05), Vám- és Pénzügyőrség Dél-Alföldi Regionális Parancsnoksága (C-333/05)
   Dalykas
   Prašymas priimti prejudicinį sprendimą — Hajdú-Bihar Megyei Bíróság (Vengrija) — EB 90 straipsnio pirmos pastraipos išaiškinimas — Automobilių registravimo mokestis, mokamas pirmą kartą juos pradėjus eksploatuoti valstybėje narėje, kuris netaikomas naudotiems automobiliams, pradėtiems eksploatuoti valstybėje narėje iki 2004 m. vasario 1 d., ir kurio dydis nustatytas, neatsižvelgiant į automobilio vertę
   Rezoliucinė dalis
   
               1.
            
            
               2003 m. Vengrijos automobilių registracijos mokesčio įstatyme Nr. CX nurodytas mokestis, kuris taikomas lengviesiems automobiliams ne dėlto, kad jie kirto sieną, nėra importo muitas ar lygiaverčio poveikio mokėjimas EB 23 ir EB 25 straipsnių prasme.
            
         
               2.
            
            
               EB 90 straipsnio pirmoji pastraipa turi būti aiškinama taip, kad ji draudžia tokį kaip Registracijos mokesčio įstatyme nustatytas mokestį, tiek, kiek
               
                           —
                        
                        
                           juo apmokestinami naudoti automobiliai pradedant juos eksploatuoti valstybės narės teritorijoje ir
                        
                     
                           —
                        
                        
                           jo dydis apskaičiuojamas remiantis tik techninėmis automobilių charakteristikomis (variklio tipas ir darbinis tūris) bei jų klasifikacija pagal aplinkosaugos reikalavimus, neatsižvelgiant į jų nuvertėjimą, ir todėl, taikant jį iš kitų valstybių narių importuotiems automobiliams, jis viršija minėto mokesčio, — įskaičiuoto į panašių naudotų automobilių, jau registruotų valstybėje narėje, į kurią importuojama, likutinę vertę, — dydį.
                        
                     Palyginimas su naudotais automobiliais, pradėtais eksploatuoti nagrinėjamoje valstybėje narėje iki šio mokesčio įvedimo, yra nereikalingas.
            
         
               3.
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 33 straipsnis nedraudžia rinkti tokio kaip Registracijos mokesčio įstatyme nustatytas mokesčio, kurio bazė nepriklauso nuo apyvartos ir kurio taikymas nereikalauja prekybos tarp valstybių narių atveju atlikti formalumus kertant sieną.
            
         
      (1)  OL C 296, 2005 11 26.
   
      OL C 315, 2005 12 10.